อาการคือเวลาทานอาหารในแต่ละมื้อเสร็จประมาณ 10-20 นาทีจะรู้สึกเหมือนมีเสมหะไหลขึ้นมาจากคอ พอพยายามจะบ้วนออกก็มีแต่น้ำลาย บวกกับมีอาการหายใจลำบาก เหนื่อยง่าย เลยไปพบแพทย์ครับ แพทย์ ตรวจคลื่นหัวใจ X-ray ปอด,หัวใจ ฟังการหายใจ เคาะท้อง วัดออกซิเจนในร่างกาย ปกติหมด คุณมีาไปหาบอกว่าเป็นกรดไหลย้อนเลยให้ยามาทาน ตอนนี้รักษาไปประมาณ 1 อาทิตย์บะครัย อาการที่ทานอะไรแล้วจะย้อนกลับขึ้นมาหายไปแล้ว แต่อาการหายใจลำบากนี้เป็นอยู่ตลอดเวลา นอนกลางคืนลำบากมากครับ ใช้ชีวิตประจำวันก็ไม่ค่อยได้ อยากจะทราบว่าอาการหายใจลำบาก เหนื่อยง่าย เป็นอาการกรดไหลย้อนจริงๆใช่ไหมครับ ขอบครับ
สวัสดีค่ะ @โรคกรดไหลย้อนเกิดจากการที่น้ำย่อยในกระเพาะอาหารไหลย้อนขึ้นไปที่หลอดอาหาร ทำให้เกิดการระคายเคืองจากกรด ซึ่งเกิดจากการทำงานของกล้ามเนื้อหูรูดของหลอดอาหารทำงานผิดปกติ @อาการ : ปวดแสบร้อนบริเวณหน้าอกและลิ้นปี่ รู้สึกคล้ายก้อนจุกที่คอ กลืนเจ็บหรือติดๆขัดๆ แสบคอ รู้สึกขมหรือเปรี้ยวในคอ มีเสมหะในคอ เรอบ่อย เสียงแหบ ไอเรื้อรัง กระแอมบ่อย เป็นต้น @ปัจจัยส่งเสริม : การรับประทานดึก ความเครียด ชนิดอาหารที่ปรุงโดยการทอดการผัด ชา กาแฟ น้ำหนักตัวเกิน @จากที่ Karen สอบถาม คิดว่า อาการนั้นยังเข้าได้กับโรคกรดไหลย้อนนะคะ **ดังนั้นจึงขอแนะนำการดูแลตนเองดังนี้ค่ะ -หลังรับประทานอาหารให้หลีกเลี่ยงการนอนราบ การยกของหนัก การก้มตัว -หลีกเลี่ยงการรับประทานอาหารือเครื่องดื่มอย่างน้อยภายใน 3 ชั่วโมงก่อนนอน -รับประทานอาหารไขมันต่ำ หลีกเลี่ยงการรับประทานของผัดและทอด -รับประทานอาหารปริมาณพอดี ไม่มากไป -หลีกเลี่ยงเครื่องดื่มชา กาแฟ เครื่องดื่มชูกำลัง เครื่องดื่มแอลกกอฮอล์ โดยเฉพาะมื้อเย็น -ออกกำลังกาย ลดน้ำหนัก **หากอาการไม่ดีขึ้น ควรเข้าพบแพทย์เพื่อรับการตรวจรักษาอย่างเหมาะสมนะคะ